section_heading: Filmske uloge
paragraph_text: Nakon povremenih izleta na filmske i televizijske ekrane (uključujući gostovanje u tada popularnoj američkoj sapunici "Search for Tomorrow"), Clayburgh je dobila svoju prvu veliku ulogu 1972. godine u filmu "Portnoyeva boljka". Uslijedile su gostujuće uloge u TV serijama "Medical Center", "Maude" i "The Rockford Files". Prije nego što je 1976. godine dobila ulogu Carole Lombard u biografskom filmu "Gable i Lombard", bila je nominirana za nagradu Emmy za sudjelovanje u TV filmu "Hustling". Jill je potom nastupala u uspješnici komediji "Silver Streak" u kojoj su joj partneri bili komičari Gene Wilder i Richard Pryor.